Internationale Hockey-Liga 1993-94

Den Internationale Hockey-Liga 1993-94 var den anden sæson af den Internationale Hockey-Liga, der i 1992 havde afløst det sovjetiske ishockeymesterskab efter Sovjetunionens opløsning. Turneringen havde deltagelse af 24 hold, der først spillede et grundspil med 46 spillerunder, hvorfra 16 hold gik videre til slutspillet.

Mesterskabet blev vundet af grundspilsvinderen Lada Toljatti, som i slutspilsfinalen besejrede de sidste fire sæsoners mestre, Dynamo Moskva med 3-2 i kampe. Den afgørende kamp blev spillet den 22. april 1994 i Toljatti, hvor hjemmeholdet sikrede sig IHL-titlen ved at besejre de forsvarende mestre med 5-3.

Grundspillet gjaldt endvidere som russisk mesterskab og blev vundet af Lada Toljatti, som dermed blev den første klub uden for Moskva, der vandt den nationale mesterskabstitel i enten Sovjetunionen eller Rusland.

IHL

Hold 

Turneringen havde deltagelse af de samme 24 hold som den foregående sæson. Holdene fordelte sig på 19 hold fra Rusland, 2 hold fra Kasakhstan, 1 hold fra Letland, 1 hold fra Ukraine og 1 hold fra Hviderusland.

Siden sidste sæson var turneringens opdeling i konferencer og divisioner blevet afskaffet, så alle 24 hold spillede i en og samme division.

Grundspil 

I grundspillet spillede holdene en dobbeltturnering alle-mod-alle. De 16 bedste hold gik videre til slutspillet.

Slutspil 

Slutspillet skulle have haft deltagelse af de 16 bedste hold fra grundspillet, men Torpedo Ust-Kamenogorsk trak sig fra slutspillet pga. Kasakhstans deltagelse i C-gruppen ved VM. Sokol Kijev, der ellers var blevet nr. 17, afslog at overtage Torpedos plads, eftersom Ukraine var i samme situation. Derfor gik den sidste slutspilsplads til Metallurg Tjerepovets, selvom holdet kun var blevet nr. 18 i grundspillet.

Holdene spillede en cupturning, hvor alle opgør blev afgjort i bedst af tre kampe, bortset fra finalen, der blev afgjort bedst af fem kampe.

Ottendedelsfinaler

Kvartfinaler

Semifinaler

Finale

Eliteliga 

Eliteliga var turneringen om mesterskabet på niveau 2 i de tidligere Sovjetrepublikker.

Hold 

Eliteliga havde deltagelse af 13 hold, som alle den foregående sæson havde spilet i Første Liga.

Stilling

Oprykning 

Efter sæsonen blev følgende fire hold fra Eliteliga valgt som nye hold i IHL:
 CSK VVS Samara
 Rubin Tjumen
 Sibir Novosibirsk
 Kristall Elektrostal

Højeste Liga 

Højeste liga var turneringen om mesterskabet på niveau 3 i de tidligere Sovjetrepublikker. Holdene spillede udelukkende om mesterskabet på dette niveau. Det var ingen oprykning til IHL.

Hold 

Højeste Liga havde deltagelse af 45 hold fordelt på 39 fra Rusland, 3 fra Hviderusland, 2 fra Kasakstan og 1 fra Ukraine.

Siden den foregående sæson var Kedr Verkh-Nejvinskij flyttet til nabobyen Novouralsk.

Fase 1 

Puljerne med 9-11 hold spillede en firedobbelt turnering alle-mod-alle, og de 5 bedste hold i hver pulje gik videre til Fase 2. Puljen med 6 hold spillede en ottedobbelt turnering alle-mod-alle, og de 4 bedste hold i puljen gik videre til Fase 2.

Zone 1 Nordvest

Zone 2 Central

Zone 3 Volga

Zone 4 Ural

Zone 5 Sibirien-Fjernøsten

Fase 2 

I fase 2 spillede de 24 hold, der var gået videre fra fase 1 om 14 pladser i slutspillet. De 24 hold blev inddelt i tre nye regionale zoner, idet holdene fra zonerne Nordvest og Central blev samlet i en pulje med ti hold, og holdene fra zonerne Ural og Volga blev samlet i en anden pulje med ti hold. De fire hold fra zone Sibirien-Fjernøsten forblev i deres separate pulje. Puljerne med ti hold blev afviklet som en dobbeltturnering alle-mod-alle, mens fireholdspuljen spillede en firedobbelt turnering alle-mod-alle.

De seks bedste slutspilsberettigede hold i puljerne med ti hold og de to bedste hold i puljen med fire hold gik videre til slutspillet. De to hold fra Sibirien-Fjernøsten gik direkte videre til kvartfinalerne, mens de øvrige otte hold måtte starte slutspillet i ottendedelsfinalerne.

Zone Nordvest-Central

Zone Volga-Ural

Zone Sibirien-Fjernøsten

Slutspil 

De 14 hold i slutspillet spillede en cupturnering, hvor ottendedelsfinalerne, kvartfinalerne og semifinalerne blev afgjort bedst af tre kampe, mens finalen blev spillet bedst af fem kampe.

Ottendedelsfinaler 

I ottendedelsfinalerne spillede 12 hold fra zonerne Nordvest-Central og Volga-Ural om 6 pladser i kvartfinalerne, og kampene blev spillet den 26., 29. og 30. marts.

Kvartfinaler 

Kvartfinalerne havde deltagelse af de 6 vindere af ottendedelsfinaler og de 2 hold fra zone Sibirien-Fjernøsten, og kampene blev spillet den 3./4., 7. og 8. april.

Semifinaler

Finale

Placeringsrunde 

I placeringsrunden spillede de hold, der ikke var gået videre til Fase 2, om de sekundære placeringer.

Zone Vest-Central 1

Zone Vest-Central 2

Zone Volga-Ural B2

Kilder / eksterne henvisninger 
 Hockey Archives - Championnat de Russie 1993/94

Noter 

1993-94
Ishockey i 1993
Ishockey i 1994